open-index/open-wikipedia-markdown huggingface dataset:
Natalia Pirc Musar

**Natalia**, vulgo *Nataša* **Pirc Musar** (Labaci in urbe die 9 Maii 1968 natus) est diurnaria et politica Sloveniae.

Alumna est universitatis Labacensis, ubi iuribus studuit, recentiusque universitatum Salfordensis et Vindobonensis: hic gradum doctoris ascendit. Commissa ab informatione rei publicae Slovenicae die 17 Iulii 2004 creata est, prima huius tituli, et decem annos functa est: recenter iuris consulta operam dedit. Nullius factionis politicae sodalis, candidata est anno 2022 ad praesidatum Sloveniae. Aemulis Anže Logar et Martha Kos devictis, praeses die 13 Novembris eiusdem anni electa est.

## Nexus externi 
* "Slovénie : L’avocate Natasa Pirc Musar, première femme élue présidente du pays" (14 Novembris 2022) apud *20 Minutes*
* Anna Nemtsova, "Melania Trump’s Lawyer Back Home Says You Better Not Say She Was an ‘Escort’" (9 Augusti 2017) in *Daily Beast*

Categoria:Nati 1968
Categoria:Homines vivi
Categoria:Politici Sloveniae
Categoria:Iuris consulti
Categoria:Alumni Universitatis Labacensis
Categoria:Alumni collegiorum et universitatis Salfordensis
Categoria:Alumni Universitatis Vindobonensis
Categoria:Duces civitatum
Gabriel Landsbergis

**Gabriel**, vulgo *Gabrielius* **Landsbergis** (Vilnae in urbe die 7 Ianuarii 1982 natus) est politicus Lituaniae.

Avis eius Vytautas Landsbergis primus minister Lituaniae primus omnium post libertatem nactam meruerat. Gabriel Landsbergis alumnus est universitatis Vilnensis ubi historiae et coniunctionibus internationalibus studuit. Iuxta ministerium rerum externarum ab anno 2007 atque quattuor annis Luxemburgi inter legatos Lituanicos operam dedit. Legatus est parlamento Europaeo ab anno 2014 usque in 2016. A die 14 Novembris 2016, Unionis patriae sodalis, legatus est parlamento Lituanico pro circulo Centras–Žaliakalnis. Minister a rebus externis die 11 Decembris 2020 creatus est, prima ministra Ingrida Šimonytė.

## Nexus externi 
* "TS-LKD pirmininkas G. Landsbergis į Seimą kandidatuos Kaune" (2015) apud *Delfi*
* Cursus apud parlamentum Europaeum
* Cursus apud parlamentum Lituanicum

Categoria:Nati 1982
Categoria:Homines vivi
Categoria:Politici Lituaniae
Categoria:Alumni Universitatis Vilnensis
Categoria:Legati Parlamenti Europaei
Categoria:Ministri rerum externarum
Liber Latinus

**Liber Latinus** liber definitivus quidam Austriacus fuit quem erudiendi iuvenes plus minusque diligebant: ''Der Liber Latinus – dieses Buch war eine Institution. Von manchen geliebt, von vielen gehaßt. [...] Wenn man in die 3. Klasse Gymnasium gekommen ist und am Beginn des Schuljahres das Buch bekommen hat, wußte man: Jetzt wird's ernst.*

## Historia
Quod opus confecerunt atque ediderunt Aemilius Gaar, Mauritius Schuster, Ricardus Meister et Iosephus Studeny philogogi. Usque annos 1980 domus editoria felix in Austria quasi monopolium habuit in libris linguae Latinae ediscendae. Novissimis autem annis agebatur de libris duobus: *Liber Latinus A* alumnis lentius progredientibus et longius Latinum discentibus prostabat. Isti enim aetate duodecim annorum Latina amplecti coeperunt. Aliis autem, qui aetate provectiores in Latinum introducti sunt, versio velox praetitulata *Liber Latinus B* exarata est. Separationes aliae in cursus varios tamen iam decenniis superioribus observari potuerunt.

Erant qui libros maximi aestimarent ob disciplinas systematicas ibi adhibitas.  Annis currentibus tam argumenta quam methodus magis magisque obsoleverunt et liber commendationem generalem perditurus erat. 

Iam dudum non iam in elencho librorum definitivorum apparet. Anno 1975 acceptiationem suam provocaverunt Rudolphus Scheer et Maria Anna Klement, qui cursum magis tempestivum *Imperium Romanum* proponebant. Cui incepto nonnulli annuebant.

## Editiones selectae 
* Emil Gaar und Mauriz Schuster: *Liber Latinus – Lateinisches Lese- und Übungsbuch – Ausgabe A: Oberschulen für Jungen – II. Teil für die 4. und 5. Klasse.* Landesverlag, Vindobonae 1941.
* Emil Gaar und Mauriz Schuster: *Liber Latinus A – III. Teil – Ein Lateinbuch für österreichische Gymnasien und Realgymnasien. – Für das dritte Lateinjahr.* Herausgegeben unter Mitwirkung von Richard Meister, Rudolf Hanslik und Josef Studeny. Österreichischer Bundesverlag, Vindobonae; Hölder-Pichler-Tempsky,  Verlag für Jugend und Volk, 1951.
* Emil Gaar und Mauriz Schuster: *Liber Latinus IV. Lateinisches Sprachbuch für die Oberklassen der Gymnasien und Realgymnasien Österreichs. Unter Mitwirkung von Richard Meister.* ÖBV, Vindobonae 1932.

*Liber Graecus
## Nexus externi
*Roman Sandgruber: "Geschichte der Schulbücher in Österreich". Apud: *Oberösterreichische Nachrichten'', 2.7.2022 (generatim etiam de interdependentia inter politicam et paedagogiam)

## Notae
Categoria:Libri scholastici
Categoria:Lingua Latina
Categoria:Austria
Leao

**Leao** (Sinice *Liáo*) est unum e maximis fluminibus Sinarum, quod e confluentia Leao Orientalis (*Dun Liao*) et Leao Occidentalis (*Xi Liao*) prope ad confinium trium provinciarum (Jilinensis, Mongoliae Citerioris et Leatoniae) ortum, 1345 fere chiliometra per Leatoniam fluit et in mare Flavum prope Yíngkǒu urbem effunditur. Fluxus inferior paludinosus est. Antea Leao ad ostium adgrediens in ramos dividebatur, sed anno 1958 ramus qui Leao Maior (*Da Liao*) nuncupatur, a systemate aggeribus separatus est; tributarios suos habet et nunc flumen alterum est.

Leaotung paeninsula et sinus Leaotungensis et Leatonia (*Liaoning*) provincia de Leao flumine nomen acceperunt.

## Notae 
## Nexus externi 
Categoria:Flumina Sericae
Categoria:Liaoning
Categoria:Systema fluviorum maris Flavi
Kozak System

[thumb|Grex musicus [musica rock|rock Ucrainica *Kozak System*]]
***Kozak System*** (Lat. Systema Cosacum, Ucrainice: *Козак систем*) est grex musicus rock Ucrainicus. Fundatus anno 2012 in Kiovia a musicis gregis musici vulgaris Haidamaki, grex musicus musicam rock linguis et Ucrainica et Polonica divulgat. Instrumenta adhibita sunt Citharae electricae, harmonium, tuba clarisona, Apparatus tympanorum.

Gregis membri sunt Ioannes Lenius ("Ivan"), Alexander Demienko ("Dem"), Vladimirus Sherstiuk ("Vova"), Sergius Borisenko ("Boriska"), et Sergius Solovi ("Sol").

* Cosaci
* Cultura Ucrainae

## Nexus externus 
* Gregis situs proprius 

Categoria:Greges musicae rock
Categoria:Constituta 2012
Sphungatum e tuberibus

[thumb|[Gastronomia Petrocoriensis: *Omelette aux truffes* ("ova spongia e tuberibus") cum acetaria necnon pane in popina *La Truffe Noire* urbis Brivae in Francia inlata]]
[thumb|[Ars coquinaria Francica: ova spongia e tuberibus farta in Francia inlata]]
**Sphungatum e tuberibus**, Francogallice *Omelette aux truffes*, Italiane *Frittata ai tartufi*, est sphungati genus in Francia et Italia perfectum. Per praecepta culinaria ova spongia vel sphungatum e tuberibus accommodatur, in Francia *Tuber melanosporum* quod praecipue in provincia Petrocoriensi, in Italia potius *Tuber magnatum* quod praecipue in Pedemontio provenit.

## Notae 
## Bibliographia 
* 1814 : Antonius Beauvilliers, ''L'Art du cuisinier'' vol. 2 pp. 174-176 ("Omelette aux truffes" etc.)
* 1847 : 

Categoria:Sphungata
Categoria:Gastronomia Petrocoriensis
Categoria:Gastronomia Pedemontana
Lactes

[thumb|[Iecur, ova, lactes piscis *Gadi chalcogrammi*]]
**Lactes** sunt eiaculatum spermatum quorundam animalium marinorum masculorum, quod produci solet prope ova feminarum.

## De nomine 
Eiaculata animalium marinorum pluribus linguis "lactes" nuncupantur: Latine saec. II ineunte "lactes" > Dacoromanice *lapţi*, Francogallice saec. XVI *laicte*; cf. Francogallice nostro aevo *laitances*; lingua Sicula hodierna *lattume*. Russice молока *moloka*

## De usu cibario 
* In Indonesia lactes (*telur ikan*) *Channae striatae* et Lutjanidarum in caril coquuntur
* In Iaponia testes (白子 *shirako*) gadorum, Lophiidarum, Salmonidarum, Decapodiformium,Tetraodontidarum comeduntur
* In Corea lactes ( *iri*) *Gadi chalcogrammi* et gadorum communium necnon *Lophiomi setigeri*, etiam Tetraodontidarum Sparidarumque comeduntur
* In Romania lactes carpionum (*lapți*) friguntur
* In Russia lactes harengorum (*moloka*) sale conduntur comedunturque aut solae aut cum ovis
* In Sicilia lactes thunninae (*lattume*) in pastis sparguntur
* Apud Britannos lactes gadorum friguntur e butyro, in pane illinuntur

## Notae 
## Bibliographia 
; Lexicographica
* "Lac. 3b" in 
* 

; Scientifica
* Cheryl Antony, S. Felix, K. Ravaneswaran, "Studies on the milt quality of Common carp (Cyprinus carpio var communis) and Koi carp (Cyprinus carpio var koi)" in *International Journal of Fisheries and Aquatic Studies* vol. 2 (2014) pp. 30-32
* Sean L. Divers, Sheri L. Johnson, P. Mark Lokman, "Sperm quality of artificially matured shortfinned eel is not affected by human chorionic gonadotropin dose and route of administration" in *Peer J* vol. 10 (2022) no. 13742
* Hiromi Ohta et al., "Milt Production in the Japanese Eel Anguilla japonica Induced by Repeated Injections of Human Chorionic Gonadotropin" in *Fisheries Science* vol. 62 (1996) pp. 44-49
* Anne M. Scott et al., "Spermine in semen of male sea lamprey acts as a sex pheromone" in *PLOS Biology* (9 Iulii 2019)

; Gastronomica
* 1825 : 

* Ova spongia e thunno

## Nexus externi 
* Chichi Wang, "The Nasty Bits: Cod Milt Season" (10 Augusti 2018) apud *Serious Eats*
* Chichi Wang, "Cod Milt Recipe" (6 Aprilis 2021) apud *Serious Eats*

Categoria:Cibus marinus
Categoria:Reproductio
Assimil

discendam]]
**Assimil** domus editoria Francogallica est quae nunc variis in terris libros definitivos offert. Condita est anno 1929 Lutetiae ab Alphonso Chérel qui ipse multas res sine magistris edidicerat. Nunc autem sedes editoria invenitur Chennevières-sur-Marne.
## Systema
Fabricati atque publicati sunt cursus linguarum peregrinarum plures: primus pro lingua Anglica sub titulo ''L'Anglais sans peine*. Inde copia linguarum ista methodo discendarum valde aucta est. Insuper iam dudum non solum francophoni nutriebantur sed etiam alii. Inter quos germanophoni multitudine cursuum sibi aptorum fruuntur. Sedes Germanica Agrippinae est.  

Proponitur methodus quae naturalem disciplinam linguarum novarum domandarum praefert. Unda prima, quae dicitur, res omnes passive discuntur cum medio in libro ad undam activam eatur. Omnes extus in eadem pagina conversionem suam habent. Unde exercitia propria (re)convertendi facilius fiunt. Adminicula auditiva quoque assumptionem rerum sublevant. 

Nomen seriei a voce *assimulationis* deduci potest, quae psychologicas agnoscentias agnoscit atque utitur. Non tironibus paucis in linguis etiam cursus superiores praebentur.

Praeter seriem classicam *sine molestia'' nostris diebus alia didacitica venalia prostant. Anno 1966 pro antiquorum Romanorum amicis Clemens Desessard ingeniarius opusculum Le latin sans peine pepigit. Quod in terris linguae Theodiscae in editione speciali venit.

## Nexus externi 
* situs proprius
*paginae germanophonis reservatae

Categoria:Societates editoriae
Loess

[thumb|Solum loessaceum in [Mississippia civitate]]
***Loess*** vel **solum loessaceum** est soli genus sedimentarium, granis et pulvere compositum, non stratosum, saepius subargillosum, rarius subarenosum, coloris luridi vel helvoli. Soli loessacei stratum altitudinem usque ad 100 m habere potest. 

Saepe in divortiis aquarum et in terrassis vallium inundatarum oritur. In steppis et semidesertis zonae temperatae Eurasiae et Americae abundat. 

Solum loessaceum aqua facile dissolvitur et transfertur, exsiccatum autem vento facile dispergitur.

[thumb|Solum loessaceum in [Xansia Sinarum]]
## Notae
## Nexus externi
* *Loess* in *Encyclopaedia Britannica* 
* *Loess* in *Encyclopaedia Russica magna* 
* *Loess* in *Store Norske Leksikon* 

Categoria:Saxa sedimentaria
Categoria:Scientia solorum
Categoria:Genera soli
Ova spongia e fungis

**Ova spongia e fungis**, Francogallice *Omelette aux champignons* est sphungati genus in Francia perfectum, alibi nonnumquam sub appellatione Francica oblatum.

## Notae 
## Bibliographia 
* 1656 : Pierre de Lune, *Le Cuisinier* (Lutetiae: David, 1656) pp. 66, 299-308, 342-343, 359-360 (omelette de foye de lapin ou de levrau; omelette farcie et coupée, omelette farcie de laitances de carpes, imelette d'asperges, omelette de champignons, omelette à la cresme, omelette au fromage, omelette d'escorce de citron, omelette aux pistaches, omelette farcie d'herbes, omelette à l'orange, omelette avec fines herbes et anchois, omelette à la Celestine; omelette de citron, omelette de champignons, omelettes de pistaches; omelette avec fines herbes, omelette à la cresme)
* 1847 : 

Categoria:Sphungata
Helvolus

**Helvolus** est nomen coloris, helvo propinqui.

## In Latinitate classica
Columella et Plinius Maior de uvis helvolis dicunt, ambo affirmantes helvolum inter nigrum et purpureum medium esse. Cato Maior de vino helveolo (*sic*) disserit, quod etiam purpureo propinquum debet esse.

## In Latinitate biologica
Sed in binominibus *helvolus* est flavus vel luridus vel fulvus grisescens vel canescens..

Fasciculus:Napaeus helvolus 01.JPG|*Napaeus helvolus*
Fasciculus:Cortinarius helvolus illustr.jpg|*Cortinarius helvolus*
Fasciculus:Dorylus helvolus casent0106079 profile 1.jpg|*Dorylus helvolus*
Fasciculus:Naturalis Biodiversity Center - L.1343189 - Sporobolus helvolus (Trin.) T.Durand and Schinz - Gramineae - Plant type specimen.jpeg|*Sporobolus helvolus*

## Notae
## Nexus externi
 sub verbo

Categoria:Colores
Categoria:Colores biologiae
Enuntiatio Latina expressionum mathematicarum

Hic nonnullarum expressionum mathematicarum enuntiationes tam Latine quam Anglice inveniuntur. Numeri puri ( sine unitate mensurali) genere neutrali solent indicari ( “scriptio 3/5 significat ‘tr**ia** in quinque partes divis**a**’”). Numeri maiores quam unum semper formam verbi temporalis pluralem requirunt ( “duo ter multiplicat**a** effici**unt** sex”).

## Notae 
* Pronuntiatus Latinus
* Mathematica
* Unitas mensuralis

## Nexus externi 
* Pronunciation of mathematical expression
* Elementa matheseos purae
* Elementa matheseos purae
* Loquela vivida

Categoria:Lingua Anglica
Categoria:Lingua Latina
Categoria:Mathematica
Categoria:Pronuntiatus
Semidesertum

thumb|Semideserta in orbe terrarum
**Semideserta** sunt loca plana et sicca, sed non pleniter plantarum carentia. In zonis temperatis semideserta inter steppas et deserta sita sunt, in zonis tropicis inter savanas et deserta. Aestas in semidesertis longum est et temperaturam circa 20-25 gradus Celsianos habet, imbres rari et exigui, flumina per annum exsiccantur vel absunt. In Eurasia semideserta continua a mari Hyrcano ad Sinas patent, in Africa Sahel est semidesertorum regio notior, in America valles Montium Saxosorum semideserta sunt.

[thumb|Semidesertum [Carru in Africa Australi vere]]
Salsolae et artemisiae, in America cactaceae in semidesertis abundant. Solum griseum in semidesertis abundat.

## Notae
## Nexus externi
* Semideserta in *Encyclopaedia Russica magna*

Categoria:Clima
Categoria:Oecosystemata
Categoria:Planities
Weaver

**Weaver** est cognomen Anglicum. 
## Homines
* Gertrudis Weaver
* Sigourney Weaver

* 3107 Weaver

Categoria:Cognomina Anglica
Solum subargillosum

thumb|Solum subargillosum in effossione
**Solum subargillosum** est genus soli sedimentarium, quod praeter harenam et pulverem argillae particulas multas habet. A 10 ad 30% argillas sola subargillosa continent. Argilla in his caolinite vel illite vel montmorillonite abundat, harena quartzite. In divortiis aquarum altitudo solorum subargillosorum metro non maior est, in demissionibus usque ad quattuor metra crescit.

Solum subargillosum aquam tenet nec per se facile ire permittit. Si umidum est, crassum et lentum et tenax fit, exsiccatum autem firmum et durum; et umidum et siccum ad fodiendum difficilius est.

In geographia physica sola subargillosa dividuntur in 
* erraticia (quae moles erraticas habent), 
* loessaceis similia et 
* tectoria.

Solum nigrum est solum subargilossum herbis per multis annos in regione non sicco transformatum. Solum griseum e subargilloso in steppis siccis et semidesertis oritur.

## Notae
## Nexus externi
* Solum subargillosum in *Encyclopaedia Britannica*
* Solum subargillosum in *Lexico encyclopaedico Brockhaus et Efron* 

Categoria:Genera soli
Categoria:Scientia solorum
Categoria:Saxa sedimentaria
Liber Graecus

thumb|*Liber Graecus* ex Austria.
***Liber Graecus*** est liber definitivus Austriacus qui ad adolescentes studiosos sermonem Graecum docendos proponebatur. Cuius nomen alterum est *Βιβλίον ελληνικόν.* 

## Historia
Iam ex anno 1930 philologorum strenuorum trias —Aemilius Gaar, Mauritius Schuster, et Ferdinandus Schupp — magnum opus didacticum confecit, quod per decennia manuale publicum in Hellenicis pro tota Austria fuisse videtur. Interdum paulo aptandum fuit ad horaria in temporibus mutata, ut patet.

Editio octava anno 1968 Conradus Holeschofsky tractavit; ultima autem editio decima anno 1984 in lucem prolata est. Nostris temporibus gratis inspici potest in paginis seminarii Slavici Almae Matris Leopoldino-Francisceae Aenipontanae, quam ob rem gratiae maximae agendae sunt.

## Dispositio
Omnia in partes quadragesima duas divisa sunt, alumnos quam primum in lectionem originalium textuum praeparatura. Namque multa parvis unionibus offeruntur, ubi sententiae verae inde ab initio praevalent. Ita felicem in modum intraclusa est introductio in vitam et mores antiquorum Graecorum, quae erudiendis gaudio et studio sit. In hoc libro inter Graecos Athenorum cultus atque humanitas plerumque praefertur.  

Altera autem pars vocabula et grammaticam cum phonologia, morphologia, et syntaxi continet.

*Liber Latinus

## Nexus externi
* Libri praesentatio brevis et facultas legendi.

Categoria:Austria
Categoria:Libri scholastici
Categoria:Lingua Graeca antiqua
Solum subarenosum

thumb|Solum subarenosum effoditur
**Solum subarenosum** est genus soli sedimentarium, quod multam harenam, pulverem et paucas argillae particulas habet. A 3 ad 10% argillae sola subarenosa continent. Argilla in his caolinite vel montmorillonite abundat, harena quartzite. 

Solum subarenosum aquam non tenet et per se facile ire permittit. In silvis borealibus inter solis subcinereis saepe invenitur. Facilius, quam subargillosum, solum subarenosum effoditur, sed non tam laxus, ut loessaceum, est.

## Notae
## Nexus externi
* Solum subarenosum in *Encyclopaedia geologica* 

Categoria:Genera soli
Categoria:Scientia solorum
Categoria:Saxa sedimentaria
Categoria:Harena
Terrassa

thumb|A laeva terrassa fluviatilis certa, a dextra valli vere inundata
**Terrassa** est conformatio terrestris, vallium fluviorum pars. Terrassa est area plana super vallem inundatam sublata quasi gradus quidam satis arduus et clare visibilis. Interdum et aliquot terrassae altera super alteram in valle sunt et quai scalam formant. Eluvionibus vernis terrassae non inundantur.

[thumb|Terrassae *Shoshone* fluminis in [Vyomina civitate]]
Terrassae sunt valles inundatae priscae, quas fluvius reliquit, cum alveum profundiorem sibi effodisset vel cum vagans dextra vel laeva abiisset. Alveus profundior efffoditur, cum basis erosionis mutatur, id est cum aequor maris vel lacus, ad quem systema fluviatile effunditur, humilior fit, vel cum decussio aquarum fluminis amplior crescit.

Interdum terrassae et in litoribus marium et lacuum observantur.

## Notae
## Nexus externi
* Terrassa in *Encyclopaedia Russica magna*

Categoria:Hydrologia
Categoria:Conformationes terrestres
Categoria:Valles
Albertus Otárola

**Albertus Otárola**, vulgo plene *Luis Alberto Otárola Peñaranda* (Huaraz in urbe die 12 Februarii 1967 natus) est politicus Peruviae. Bis minister a munitione, semel primus minister meruit.

Alumnus est universitatis Sancti Martini de Porres, ubi anno 1991 advocatus promotus est, dissertatione de iuribus humanis rite recepto. Iuxta regimen Peruvianum ab anno 1988 operam dedit, praecipue apud ministerium a munitione. Minister a munitione a die 11 Decembris 2011 usque in 10 Maii 2012 functus est, praeside Ollanta Humala. Munus renuntiare coactus est, eodem die quo minister a rebus internis Daniel Lozada, propter expeditionem contra terroristas male gestam cuius scaevitates in laudes suas convertere conati essent.

Iterum undecim tantum dies a die 10 Decembris 2022 minister a munitione meruit, praeside Dina Boluarte; quae eum die 21 Decembris huius anni ad officium primi ministri convocavit.

## Bibliographia 
* "Revise la hoja de vida del nuevo ministro de Defensa Luis Otárola" in *La república* (11 Decembris 2011)
* Flor Huilca, "Peor imposible" in *La república* (13 Maii 2012)
* Sebastian Ortiz Martínez, "Cronología: la “operación impecable” que provocó la renuncia de Otárola y Lozada" in *El comercio* (13 Maii 2012)

## Nexus externi 
* "Alberto Otárola es el nuevo ministro de Defensa" (10 Decembris 2022) apud *RPP*

Categoria:Nati 1967
Categoria:Homines vivi
Categoria:Politici Peruviae
Categoria:Iuris consulti
Categoria:Alumni Universitatis Sancti Martini de Porres
Categoria:Ministri munitionis
Categoria:Gubernatores civitatum
Ararat Mirzojan

**Ararat Samuelis f. Mirzojan**, litteris Armeniacis Արարատ Սամվելի Միրզոյան (Erivani in urbe die 23 Novembris 1979 natus) est archivarius et politicus Armeniae.

Alumnus est Universitatis Erivanensis ubi historiae studuit et recentius scientiam informaticam docuit. Studia persecutus est apud academiam scientiarum Armenicam ibidemque apud academiam administrationis publicae. Archivarius operam dedit iuxta institutum genocidii Armenorum eiusdem academiae, deinde apud archivum Nationale Armenicum argentariamque *HSBC*.

Inter conditores fuit factionis, nomine "Pactionis civilis", quam Nicolaus Pašinjan conduxit. die 12 Maii 2018 primo ministro creato, Ararat Mirzojan primus minister vicarius ab hoc die usque ad 14 Ianuarii 2019 meruit, qui die praeses congressus nationalis Armeniae electus est. Denuo die 19 Augusti 2021, Pašinjan etiam primo ministro fungente, minister a rebus externis factus est,.

## Nexus externi 
* "Ararat Mirzoyan appointed First Deputy Prime Minister" (11 Maii 2018) apud *News.am*

Categoria:Nati 1979
Categoria:Homines vivi
Categoria:Politici Armeniae
Categoria:Archivarii
Categoria:Alumni Universitatis Erivanensis
Categoria:Professores Universitatis Erivanensis
Categoria:Ministri rerum externarum
Universitas Leopoldino-Franciscea

**Universitas Leopoldino-Franciscea Oenipontana** (Theodisce: *Leopold-Franzens-Universität Innsbruck*; Italice: *Università di Innsbruck*; compendiarie: LFU/LFUI) universitas publica ac maximum institutum scientificum in Austria occidentali est; sedem suam habet Aeniponti.

Ea universitas terris Cisarulanae et Tiroli propria est et prius insuper pro Provincia Bauzanensi, Provincia Tridentina, Luxemburgo et Lichtensteno portas patefecit.

Mense Maio 2022 studiosi 28.106 aderant et hominum quattuor milia operam scientificam dabant atque navabant. Inde ab anno 2011 rector magnificus est Tilmann Märk physicus.

## Historia
Initia educationis superioris Aenipontanae usque annum 1562 quaerere licet cum Societas Iesu collegium erexit. Denique imperator Leopoldus I die 15 Octobris 1669 veram almam matrem fundavit cum privilegio, ut vectigalia de sale in finitimis regionibus exercendo studiosis professoribusque profutura essent. Documentum officiale de universitate quattuor artium constituenda anno 1677 datum est. 

Post abolitionem imperator Franciscus I anno 1826 resurrectionem academicam philosophiae iurisprudentiaeque iussit. Anno 1969 artes ingeniaria architecticaque additae sunt et anno 1976 oeconomici e potestate iuristarum emancipati sunt. Anno 2006, cum novae leges latae essent, alma mater in quindecim facultates divisa est. Eodem anno autem medici sinum Leopoldino-Francisceum relinquere coacti sunt ad universitatem propriam sibi creandam. Anno 2012 *School of Education* pars XVI declarata est, quae bonitatem in eruditione paedagogorum futurorum amplificaret.

## Facultates XVI
* architectura 
* biologia  
* chemia etpharmacologia 
* educatio 
* geologicae et atmosphaericae scientiae 
* iurisprudentia 
* magistrorum absolutio (nomen usque mensem Februarium 2018 *School of Education*)
* mathematica, informatica, physica 
* oeconomia administrativa
* oeconomia politica et statistica 
* philologia et scientiae culturales 
* philosophia et historia 
* psychologia et athletica 
* scientiae sociales et politicae 
* scientiae technicae (olim *ars ingeniaria*) 
* theologia catholica

## Professores selecti
*Alexander Van der Bellen
*Carolus Rahner, theologus
*Ferdinandus Maaß, historicus
*Henricus Fischer
*Paulus Händel, philologus
*Victor F. Hess
*Wolfgangus Kofler, philologus

## Nexus externi
*Vicifons
*situs proprius
*commentatio de studiis Aenipontanis in *Encyclopaedia Catholica* Americana, 1910

## Notae
Punisher

[thumb|[Thomas Jane, qui personas Punisher in pellicula eiusdem nominis agit.]]
**Punisher** ('vindex', 'ultor') est superheros ab Ioanne Romita Sr. aut Ross Andru pictore et Geraldo Conway scriptore pro societate Marvel Comics creatus. Cuius nomen secretum est *Franciscus Castle.* Franciscus est veteranus Bellorum Vietnamensium, qui postquam mafia familiam suam occidit, vindex scelerum fit, Punisher Anglice appellatus.

## Nexus externi 
* Punisher apud Marvel.com.

Categoria:Superheroes
Categoria:Verba Anglica
Antonius Munday

**Antonius Munday** (1560-1633), vulgo *Anthony Munday* fuit scriptor efficax Angliae Tudorianae. Plus quinquaginta annis suam artem scriptoriam exercuit et plus octoginta opera exaravit, ex quibus multa plus quam semel edita sunt. Fabularum libellorumque scriptor, interpres, historicus, poeta, spectaculorum editor, nuntius regius, nec non speculator: quae disparilitas operum unius hominis. Sed haec omnia Antonius Munday factitasse videtur.

Anno 1580 librum *Zelauto* inscriptum divulgavit, opus maturum Antonii Munday, qui suo calamo victum adquirere cogitabat. Quod opus non solum stilo Ioannis Lyly inpulsum est, sed etiam elementa complectitur amoris aulici, gestorum equestrium, idylliorum pastoralium. Zelauto, heros Mundaianus, a patre petit, ut se per annos sex in peregrinationem exire sinat. Sexto anno peregrinationis venit in Siciliam et iter in interiorem partem faciens Astraepho eremitae occurrit. Pugnant, et Zelauto vitam rogare cogitur. Quod ei conceditur ea quidem condicione, ut de peregrinatione sua narrans Astraephum oblectet. Tres tantum narrationes libro continentur, et plures in sequenti volumine promittuntur, quae quidem numquam divulgatae sunt. 

Prima fabula, quomodo Zelauto et socius eius a latronibus impugnentur, describitur: nam interficitur socius eius, et Zelauto pecunia et veste spoliatur. Reptat ad tabernam, ubi patrona ei consulit. Deinde Zelauto  mercatoribus quibusdam Anglicis occurrit, cum quibus in Angliam proficiscitur, ubi Elizabethae reginae aditum obtinet et aliqua spectacula adsequitur. Regina candentibus verbis laudatur. Hoc capitulum finem habet in fabula, qua de bellatrice narratur, quae equitem pulchritudinem reginae detrectantem superat. Altera narratio in Turcia sita est, ubi Zalauto, ut dominam Christianam liberet, contra filium sultani armis contendit. Fabula finem habet, cum pernoctantibus cena et cubili opus est. Dehinc mane Astaephus scriptum dat Zalautoni legendum. Quod igitur fit tertia fabula, quae exemplo est aulici amoris. Qua in fabula eventa Veronae posita sunt. Narratur de Strabino iuvene amore Corneliae capto, quam iam pater promisit Truculento faeneratori veteri. Multum disputatur de doloribus amoris, qui viris ingenuis patiendi sint, et de crudelitate mulierum, quae favorem suam denegent. Quam tamen querimoniam Cornelia facile refutat: commemorat enim multas esse difficultates mulieribus tolerandas in societate masculino dominatui subiecta. Quae fabula notabilis est condicione debitori posita: qui pecuniam mutuatam reddere non possit, dexterum amittet oculum. Itaque sententiis iudicum Truculento faeneratori hac uti poena licet — dummodo ne unam quidem guttam sanguinis ex debitore effundat.

## Nexus externi 
* De vita Antonii Munday

Categoria:Interpretes Hispano-Anglici
Categoria:Poetae Angliae
Categoria:Scriptores Britanniae
Planities montana Kolymensis

[thumb|[Taiga laricina in plainitie montana Kolymensi (districtus Tenkinensis)]]
**Planities montana Kolymensis** est planities montana in Siberia boreorientali (in regione Magadanensi Russiae sita. A montibus Suntar Chaiata et Dzhugdzhur orientem et septentrionem versus patet; ad planitiem elevatam Anadyrensem in septentrione et  ad planitiem montanam Kolymae Superioris in oriente adgreditur (quae iugi Czerskii parti orientali adiacet). Altitudihem suam maximam, quae circa 1962 m est, in iugo Omsutschkanensi planities attingit. Divortium aquarum maris Ochotensis et accolarum Kolymae est. Omolon et Bochaptscha e planitie montana Kolymensi in Kolymam, Penzhina et Gizhiga in mare Ochotense fluunt.

## Notae
## Nexus externi
Kolymensis
Categoria:Regio Magadanensis
Vincentius Henderson

**Vincentius**, vulgo saepius *Vince* **Henderson** est politicus insulae Dominicae. Legatus est parlamento Dominicano pro circulo Sinus Magni (*Grand Bay*).

Minister ab eruditione factus est, primo ministro Roosevelt Skerrit, quo officio anno 2006 iam fungebatur, sed primus minister ad interim erat mense  Augusto 2007. Minister a rebus externis meruit ab anno 2008 usque in 2010. Legatus fuit Nationibus Unitis, anno circiter 2012, insuper legatus Ordini civitatum Americanarum. Recentius minister a proiectu et evolutione oeconomica necnon sustinentia climatica fuit. Minister a rebus externis iterum factus est die 12 Decembris 2022.

## Notae 
## Bibliographia 
* "Dominica’s foreign minister Vince Henderson will not contest next election" (28 Augusti 2009) apud *The Dominican*

## Nexus externi 
* "Investigative Journalist Lennox Linton Calls on Hon. Vince Henderson to Account for the Use of $450,000 Allegedly Given to the St. Joseph Village Council" (27 Augusti 2009) apud *Online News from Dominica* 

Categoria:Nati saeculo 20
Categoria:Homines vivi
Categoria:Politici Dominicae
Categoria:Ministri rerum externarum
Categoria:Ministri eruditionis
Categoria:Ministri a mutatione climatica
Categoria:Legati Nationibus Unitis
Uracus

**Uracus** (Russice *Урак*) est flumen in Asia, in territorio Fortuniano Foederationis Russicae. In planitie elata Uracensi oritur, 229 chiliometra patet et in in 20 chm ab urbe vetere Ochotio, in mare Ochotense effunditur. Aquam cadentem non altam, sed validam fluxu inferiore habet. Saeculis a XVI ad XVIII ab Aldano per Maiam accolam eius et Iudomam accolam Maiae iter a Lena ad mare Ochotense fuit: nam ab initiis Iudomae tractus navium ad Uracum ducebat.

## Notae
## Nexus externi
* Uracus in *Registro nationali aquarum* 

Categoria:Flumina Russiae Asiaticae
Categoria:Oriens Extremus Russiae
Categoria:Territorium Fortunianum
Categoria:Systema fluviorum maris Ochotensis
Tractatus de viribus nuclearibus coniectuum intermediorum

[thumb|[Michael Gorbačëv et Ronaldus Reagan tractatum subscribunt.]]
**Tractatum de viribus nuclearibus coniectuum intermediorum** (Anglice: ''**INF Treaty**', Russice: *ДРСМД*, *DRSMD*) fuit tractatus inter Civitates Foederatae Americae et Unionem Rerum Publicarum Sovieticarum Socialisticarum (et civitas successor, Foederatio Russica) arma gubernandi. Tractus die 8 Decembris 1987 ab Michaelo Gorbačëv et Ronaldo Reagan Domi Alba Vasingtoniae subscriptum est.

Tractatus ad missilia ballistica et missilia cursaria coniectuum 500–1&thinsp;000 chilometra (310–620 mi) (coniectuum brevium et mediorum) et 1&thinsp;000–5&thinsp;500 km (620–3&thinsp;420 mi) (coniectuum intermediorum) retulit.

Mense Octobri 2018 prius praeses C.F.A., Donaldus Trump terminum conventi annuntiavit. Ita tractatus die 1 Februarii 2019 terminavit.

* Bomba atomica

## Nexus externi 
* Textus tractati 

Categoria:Foedera
Categoria:Michael Gorbačëv
Planities montana Iano-Oimiakonica

[thumb|[Taiga laricina et montes prope Oimiakonem]]
**Planities montana Iano-Oimiakonica** est planities montana Siberiae boreorientalis in confinio Iacutiae, regionis Magadanensis et territorii Fortuniani Russiae sita. Cacumina usque ad 2000 m altitudinis habet.

Occidentem versus montibus Verchoianensibus et Suntar Chaiata, orientem versus  iugo Czerskii adiacet (cuius pars esse interdum putatur). Pars planitiei Ianae fluxui medio proxima (ubi et Verchoiansk, *Urbs Ianae Superioris*, sita est) interdum ut planities elata Ianensis et pars circa Oimiakonem urbem ut planities elevata Oimiakonica describuntur. Indigirca in fluxu superiore per planitiem montanam Iano-Oimiakonicam transit. 

Taiga laricina planitiem operit, quae locis altioribus in tundram montanam mutatur. Declivia australia iam steppam attingunt.

## Notae
## Nexus externi
Iano-Oimiakonica
Categoria:Regio Magadanensis
Categoria:Iacutia
Categoria:Territorium Fortunianum
Sphagnum

***Sphagnum*** (binomen a Linnaeo statutum) est genus bryophytorum. Sphagna musci sunt locis umidis et paludibus vulgares. Turfa in turbariis ut plurimum e sphagnis gignitur.

## Descriptio
Sphagna sunt plantae perennes sporicae; sicut bryophyta cetera, generationes alternas habent, unam gametophytorum haploideorum, alteram sporophytorum diploideorum. Gametophyta praevalent. 

Quotannis in parte superiore plantae crescunt, in parte inferiore emoriuntur. Cellulas habent praecipuas aquam reservantes, cavas et limpidas; hae cellulis photosyntheticis circumcinctae sunt. Phenolum continent, qui bacteria perdit.

thumb|*Sphagnum.magellanicum*
## Habitatio
Passim habitant, sed in zona temperata hemisphaerii borealis abundantior; nam in hemisphaerio australi plures species inveniuntur.

Cellularum aquam reservantium gratia sphagna multam aquam apparare possunt, ut massa aquae in musco vicies vel vicies et quinquies maior sit, quam massa musci ipsius. Sic, in loco umido crescentia sphagna eum mox multo umidiorem et paludinosum faciunt. 

thumb|*Sphagnum squarrosum*
## Species
Species sphagnorum typica *Sphagnum palustre* est.

## Nexus externi
Categoria:Genera plantarum
!
Categoria:Taxa Linnaei
Polytrichum commune

***Polytrichum commune*** (binomen ab Ioanne Hedwig anno 1801 statutum) est species bryophytorum generis *Polytrichi.*

## Descriptio
[thumb|upright=0.7|left|*Polytrichum commune* e libro [Hieronymus Bock|Hieronymi Bock, 1546.]]
Planta est perennis cormosa, id est organa similia cauli et foliis habet; caulis rectus, ur plurimum non ramificans, altitidinem 10 vel 15 cm habere solet, sed interdum annis et locis idoneis usque ad 40 vel 50 cm crescit. Ideo *Polytrichum commune* muscorum altissimum habetur. Folia anguste lanceolata spiraliter disposita sunt. Cum umida sunt, patent, sicca autem cauli accumbunt. Sporangia fulva in stipitibus longis erecta super folia oculis ingeruntur. 

Lini capsulis sporangia haec sporangia similia videri possunt, unde nomina polytrichi vulgaria Slavica, "linum cuculi" significantia.

## Habitatio
In locis umidioribus habitat, saepe in silvis borealibus muscosis, in pratis paludinosis et in ripis fluviorum. 

## Notae
## Nexus externi
!
Categoria:Species plantarum
Categoria:Taxa Hedwig
Categoria:Taxa 1801
Amga

**Amga** (Russice *Амга*, Iacutice *Амма*), flumen est in re publica Iacutia Russiae. In planitie montana Aldanica oritur, per quam in valle profunda fluit; de hac valle nomen accepit. Circa 1462 chiliometra patet. In Aldanum, cui accola est longissimus, effunditur. Eluvionibus vernis usque ad 7 m Amgae undae tolluntur. In fluxu inferiore navigabilis est.

*Tiogultio Tiordio* et *Amga Superior* (*Verchniaia Amga*) sunt vici ad Amgam siti. 

## Nota 
## Nexus externi
* Amga in *Registro nationali aquarum*

Categoria:Flumina Russiae Asiaticae
Categoria:Iacutia
Categoria:Systema Lenae fluminis
Eli Cohen

**Eli Cohen**, litteris Hebraicis אלי כהן (Holon in urbe die 3 Octobris 1972 natus) est politicus Israelis.

In exercitu Israëlitico militavit. Alumnus est universitatis Telavivensis, ubi arti rationariae studuit et postea hanc artem docuit. Baccalaureatus est etiam in re oeconomica at administrativa apud universitatem apertam. Ab anno 2015, sodalis factionis cui nomen fuit "" (*Kulanu*), legatus est congressui Israëlis; recentius sodalis factus est factionis Unionis (*Likud*). A die 23 Ianuarii 2017 minister ab oeconomia, a die 17 Maii 2020 usque in 13 Iunii 2021 minister ab inquisitionibus meruit. Die 29 Decembris 2022 minister a rebus externis factus est, primo ministro Beniamino Netanjahu.

## Nexus externi 
* "Who’s who in Netanyahu’s government" (29 Decembris 2022) apud *JNS*
* Pagina apud congressum Israëliticum
* Vita olim apud ministerium economiae divulgata

Categoria:Nati 1972
Categoria:Homines vivi
Categoria:Politici Israelis
Categoria:Calculatores
Categoria:Alumni Universitatis Telavivensis
Categoria:Alumni Universitatis Apertae (Israël)
Categoria:Professores Universitatis Telavivensis
Categoria:Ministri rerum externarum
Qin Gang

**Qín Gāng**, litteris Sinicis 秦刚 (Tiencini in urbe die 19 Martii 1966 natus) est legatus et politicus rei publicae popularis Sinarum. 

Alumnus est universitatis Coniunctionum Internationalium Pechinensis. Legatus iuxta regnum Britanniarum a mense Septembri 2010 usque in Decembrem 2011, recentius legatus iuxta Civitates Foederatas a mense Iulio 2021 meruit. Die 30 Decembris 2022 minister rerum externarum promotus est, antecessore Wang Yi.

## Notae 
## Nexus externi 
* Vita apud *US-China Business Council*
* Curriculum vitae apud legationem Sinarum Vasingtoniensem

Categoria:Nati 1966
Categoria:Homines vivi
Categoria:Politici Sinarum
Categoria:Legati Sericae
Categoria:Ministri rerum externarum
Categoria:Alumni Universitatis Coniunctionum Internationalium (Pechinum)
Planta perennis

[thumb|upright=0.8|*[Solidago virgaurea*, herba perennis decidua.]]
**Planta perennis** in botanice omnis planta nuncupatur, quae plus quam duos annos vivit.  Plantae quae annum solum vivunt annuae, quae duos annos biennes appellantur. Cum omnes arbores et frutices perennes sunt, *planta perennis* de herbis perennibus dici solet. Plantae perennes, quae solo anno postremo fructum ferunt, monocarpicae sunt; quae multis annis, polycarpicae; quae hieme folia perdunt, decidua appellantur; quae non, sempervirentia. Radices plantarum perennium semper non solum post hiemes, sed etiam post incendia stepparum et silvarum aliosque casus malos supersunt.

## Notae
## Bibliographía 
* Font Quer, P. (comp.). 1953. *Diccionario de Botánica.* Barcinonae: Labor. .

## Nexus externi
* De annuis, biennibus, et perennibus. 

Categoria:Physiologia plantarum
Planta biennis

[thumb|*[Daucus carota|Dauci carotae* flores, qui solum anno secundo apparent.]]
**Planta biennis** est planta, quae plus quam duodecim, sed minus quam viginti et quattuor menses vivit. Primo anno radices, caulis et folia plantae biennis crescunt, sed flores et fructus anno altero apparent. Hieme folia plantae biennis saepe cadunt vel convolvuntur et ad terram premuntur. Saepe radices validas vel tubera plantae biennes primo anno formanat, in quibus alimenta ad annum secundum accumulantur. Nonnulae plantae biennes sine frigore florem emittere nequeunt; frigoris actus florescentiae catalysta sui generis est. 

Multae plantae comestibiles, quae radicum vel foliorum gratia coluntur, sunt plantae biennes, quas primo anno iam colligunt nec flores et  fructus sensu stricto expectant. Tales sunt brassicae variae, carota, beta, apium, petroselinum.

## Nexus interni
* Planta annua
* Planta perennis

## Nexus externi
* De plantis biennibus in *Encyclopaedia Britannica* 
* De plantis biennibus in *Encyclopaedia Russica magna* 
* De plantis biennibus in *Store Norske Leksikon* 

Categoria:Physiologia plantarum
Sonexay Siphandone

**Sonexay Siphandone**, litteris Laotianis ສອນ​ໄຊ ສີ​ພັນ​ດອນ (die 26 Ianuarii 1966 natus) est politicus Laotiae. Filius est Khamtai Siphandone, qui eo anno, quo filius natus est, dux exercituum Laotiae factus est, recentiusque officiis primi ministri et praesidis functus est. Insuper frater est politicae satis celebris Viengthong Siphandone.

Sonexay Siphandone membrum est commissionis centralis factionis rei publicae Laotianae ab anno 2006 membrumque officiae politicae ab 2016. Primus minister vicarius mense Aprili eiusdem anni factus est. Die 30 Decembris 2022 primus minister electus est acclamatione congressus nationalis, suadente praeside Thongloun Sisoulith.

## Bibliographia 
* David Hutt, "Is Laos’ Prime Minister On His Way Out?" in *The Diplomat* (28 Decembris 2022)
* Soulatha Sayalath, Simon Creak, "Regime Renewal in Laos: The Tenth Congress of the Lao People's Revolutionary Party" in *Southeast Asian Affairs* (2017) pp. 182-200
* Manyphone Vongphachanh, "Sonexay Siphandone Elected New Prime Minister of Laos" in *Laotian Times* (30 Decembris 2022) apud *I3 Investor*

## Nexus externi 
* "Sonexay Siphandone elected as new Lao Prime Minister" (30 Decembris 2022) 

Categoria:Nati 1966
Categoria:Homines vivi
Categoria:Politici Laotiae
Categoria:Gubernatores civitatum
Saeculum 21 a.C.n.

**Saeculum 21 a.C.n.** saeculum est quod annos 2100 a.C.n. ad 2001 a.C.n. comprehendit.

## Eventa 
* c. 2150 – 2040 a.C.n. – Primum Aegypti Aevum Intermedium, cum media Aegypti potestas deficiebat.
* c. 2112 – 2004 a.C.n. – Tertia Domus Urensis.
* c. 2100 – 2000 BC:
** Poesis epica Sumerice componitur; inter carmina magni momenti numerantur *Carmina de Gilgamo.*
** In Europa Chalcolithica, duo saxorum caeruleorum circuli qui interiorem Stonehenge partem constituunt eriguntur.
** Shahr-e Sukhteh, "Urbs Combusta," relinquitur.

## Notae 
*Religio Mesopotamena

Categoria:Saeculum 21 a.C.n.
Supervivere internationaliter

[thumb|[Logotypum institutionis praetitulatae *Survival International*]]
**Supervivere internationaliter** (Anglice *Survival International*) est organizatio internationalis pro iuribus humanis indigenarum anno 1969 decreta. Propositum huius societatis est, ut homines vulnerabiles protegantur atque adiuventur; inter creatores Conradus Gorinsky est.

Hodie statum observatorium ad Consilium oeconomicum et sociale Nationum Unitarum tenet et anno 1989 Praemium Recte Vivendi accepit.

## Nexus externi 
*Situs publicus (Anglice)
## Notae
Categoria:Constituta 1969
Categoria:Societates internationales
Categoria:Societates pacis fautores
Potagium minutum

[thumb|*Gulai babat* in [Indonesia parata]]
**Potagium minutum** seu **minus** est iuscellum vel potagium de omasis (interdum una cum pedibus animalium decoctum). Tale ferculum ad horam ientaculi sicut cibus nutritivus consumitur ab illis qui totam noctem vigilaverant aut mane laborare inceperant. Huius generis sunt *patsas* Graecorum, omasa modo Cadomensi (*tripes à la mode de Caen*) Normannorum, *menudo* Mexicanorum.

Auctor recensionis Vaticanae *Viandier* "de aliis potagiis minoribus" ait "mulieres sunt magistrae, at omnes quomodo facere sciunt; etiam de omasis, quae in coquinarium meum non immisi, bene scitur quomodo comedi debent" (''D'autres menuz potaiges ... femmes en sont maistresses et chascun le sçait fere: et des trippes, que je n'ay pas mises en mon viandier, sçait on bien comment elles se doibvent mengier*).

## Notae 
## Bibliographia 
; Fontes antiquiores
* saec. XV ineunte : 

; Praecepta culinaria
* saec. XIV : 
* saec. XIV : *Llibre de totes maneres de potatges* (Mónica Barrieras et al., edd., *Llibre de totes maneres de potatges* [Barcinone: Editiorial Barcino, 2020?) (cf. Joan Santanach i Suñol, ed., Robin M. Vogelzang, interpr., *The book of Sent Soví: medieval recipes from Catalonia* [2008] p. 122 n.)
* 1300/1309 : 
* c. 1393 : 
* saec. XIV exeunte : 
* c. 1539 : *Livre de cuysine tres utille et prouffitable* (Lutetiae) 39r ("potaige")
* 1995 : Maria Kaneva Johnson, *The Melting Pot: Balkan food and cookery'' (Totenais: Prospect Books, 1995) pp. 78-79, cf. 63 ("tripe soup")

!
Limes Germanicus superior et Raeticus

thumb|Situs aedesque Limitis Germanici superioris et Raetici in civitatibus hodiernis Germania

**Limes Germanicus superior et Raeticus** est 550 km longa pars finis externae Imperii Romani inter flumina Rheni et Danubii. Pertinet ad Germaniae terras foederales Rhenaniae et Palatinati, Hassiae, Badeniae et Virtembergiae, et Bavariae. Hodie maior pars Limitis nondum visibiles est. Anno 2005 Limes Patrimonio totius mundi attributus est. Una cum Limite Germanico inferiore Limes superior et Raeticus format *Limitem Germanicum*.

Interdum divisio loco Laurissae inter *Limitem Germanicum superiorem*, cum propagatione australi  et septentrionali, velut *Limitem Raeticum*, propagatione occidentali et orientali facta est.

## Pinacotheca 

Fasciculus:The Porta Praetoria (Main Gate), Saalburg Roman Fort, Limes Germanicus, Germania (Germany) (33895401094).jpg|Castellum Saalaburgense
Fasciculus:Limeswachturm 9-116 bei Welzheim.jpg|Vigilium punctum altitudinis maximi (562 m supra maris libram)
Fasciculus:Holzwachturm am rätischen Limes (Rekonstruktion) - Wp12 77.jpg|Reconstructio vigilarii Limitis Raetici
Fasciculus:23 m breit 21 m lang und 7 bis 16 m hoch ist der Glaskubus mit dem das Limestor Dalkingen vor Witterungseinflüssen geschützt wird. 03.jpg|Porta prope *Dalkingen*
Fasciculus:Pfünz Römerkastell Bauinschrift Westtor 2.Jh.JPG|Inscriptio post castelli aedificationem: Imp(eratori) Cae(sari) Tito Ael(io) Hadr(iano) Antonino Aug(usto) Pio coh(ors) I Br(eucorum) c(ivium) R(omanorum)

* Castra Romana
* Exercitus Romanus
* Index legionum Romanarum
* Legio Romana
* Limes Romanus
* Via Romana

## Nexus externi 
* UNESCO mundi hereditas.
* Limes Germanicus superior
* Limites Romanorum in Europa.

Categoria:Res militares Romanae antiquae
Categoria:Historia Germaniae
Categoria:Rhenus
Categoria:Germania Romana
Fabula cothurnata

[thumb|Histriones personati et cothurnati in pictura [Pompeii|Pompeiana]]
**Fabula cothurnata**  vel **fabula crepidata**  est tragoedia Latine scripta sed personas mythologiae Graecae more Graeco vestitas in scaenam inducere solita. Ita *fabulae praetextae* opponitur, cuius personae togam praetextam gerunt, senatorum Romanorum insigne, et argumentum eius ad historiam Romanam spectat. *Fabulae palliatae* quoque opponitur quod comoediae genus Graecas personas *pallio* vestitas inducit. Nomen e calceo quo histriones tragici Graeci pedes tegebant ductum estː nam cothurni eos maiores visu reddebant.

Iam a tertio saeculo a.C.n. auctores Latini magnos poetas tragicos Graecos libere interpretari coeperunt. Memorandi sunt Livius Andronicus, Gnaeus Naevius, Quintus Ennius, Marcus Pacuvius, Lucius Accius, Lucius Varius Rufus. Ovidius poeta quoque *Medeam* scripserat. Illorum opera hodie deperdita sunt; tantum exstant novem fabulae cothurnatae Senecae tributae et primo saeculo compositaeː *Hercules furens*, *Troades*, *Medea*, *Phoenissae*, *Hercules Oetaeus*,  *Phaedra*, *Agamemnon*, *Thyestes*, *Oedipus*.

## Plura legere si cupis
*Michel Ballard, "Rome : les traductions à l’origine de la littérature latine", in *Antiquité et traduction*, 2019ː 47-58.
*Florence Dupont,  "La tragédie romaine" in *Le Théâtre romain*, 2017ː 101-134.
*Albin Lesky, "Fabula crepidata", *Rheinisches Museum für Philologie*, 1952ː 357-369
Categoria:Litterae Latinae
Categoria:Tragoediae
Philo Farnsworth

thumb|Philo T. Farnsworth
**Philo Taylor Farnsworth** (natus Utae 19 Augusti 1906 et mortuus die 11 Martii 1971) est inventor et ingeniarius Americanus qui electromagnetismo peritus et televisionem et fustrum de fusione nuclearis anno 1964 inventus est. 

## Nexus externi 
*De Philone Taylor Farnsworth

Categoria:Incolae Civitatum Foederatarum
Categoria:Inventores
Carolus França

**Carolus França**, vulgo plene *Carlos Alberto Franco França* (Goianiae in urbe die 18 Aprilis 1964 natus) est politicus Brasiliae.

Alumnus est Universitatis Brasiliopolitanae, ubi iuribus studuit, et Instituti Rio Branco in eadem urbe. In legationibus Brasiliensibus Vasingtoniae, urbis Assumptionis, urbis Pacis excubuit et iuxta ministerium rerum externarum operam dedit, sed praesertim in aula praesidis Iairi Bolsonaro magister caerimoniarum meruit usque ad diem 29 Martii 2021 meruit; quo die, Ernesto Araújo senatoribus postulantibus ab officio ministri a rebus externis deiecto, loco eius Carolus França minister rerum externarum creatus est.

## Bibliographia 
* "Sob novo chanceler, política externa manterá conservadorismo e alinhamento a EUA e Israel" in *Folha de S. Paulo* (30 Martii 2021)
* Felipe Frazão, "Saiba quem é o novo ministro das Relações Exteriores" (29 Martii 2021) apud *Terra*
* Miriam Gomes Saraiva, "South America at the core of Brazilian foreign policy during Bolsonaro’s administration (2019-2022)" in *Revista brasileira de política internacional* (2022)

Categoria:Nati 1964
Categoria:Homines vivi
Categoria:Legati Brasiliae
Categoria:Politici Brasiliae
Categoria:Alumni Universitatis Brasiliopolitanae
Categoria:Alumni Instituti Rio Branco (Brasiliopolis)